દેવાંગભાઈ પટેલ તથા અનિતાબહેન પટેલનું સન્માન દેવપ્રસાદજી મહારાજ તથા રમેશભાઈ ઓઝાએ કર્યું હતું. પ્રાસંગિક ઉદ્બોધન કરતાં દાતા, ઉદ્યોગપતિ દેવાંગભાઈ પટેલ (ઇપ્કોવાળા)એ જણાવ્યું હતું કે અમારી સેવાનો સ્વીકાર થયો એ જ મહારાજની પરમ કૃપા. શાળામાં અભ્યાસ કરતાં બાળકોને સુવિધાયુક્ત વાતાવરણ મળે અને સંસ્કારયુક્ત જ્ઞાન પ્રાપ્ત કરી શકે તે હેતુ આ શાળાનિર્માણનો રહ્યો હતો, જે આજે પૂર્ણ થતાં સંતોષની લાગણી અનુભવાય છે. આણદાબાવા સેવા સંસ્થામાં ઇપ્કો પરિવાર શાળા નિર્માણ કરી શક્યાનો આનંદ વ્યક્ત કર્યો હતો.